Ipini

**Ipini** er en gruppe av barkbiller, og systematisk utgjør de en delgruppe av snutebillene (Curculionidae). Gruppen omfatter arten stor granbarkbille (*Ips typographus*), som til tider kan forårsake store skader på granskog.

## Utseende
Små til middelsstore, avlange, sylindriske, fint hårete, mørke barkbiller. Gruppen omfatter noen av de større barkbillene. Hodet er rundet, mer eller mindre dekket av pronotum sett ovenfra. Antennene har en en-leddet klubbe. Pronotum er ganske stort, hettelignende, rundet. Dekkvingene er jevnbrede, bakerst med en uthuling som ofte er kantet med flere tenner, formen på disse er viktig for artsbestemmelse.

## Levevis
Disse billene lever under barken i døde og svekkede bartrær. Normalt finnes de først og fremst på døde trær, men når trærne blir svekket, for eksempel av tørke, kan det forekommer massive angrep på levende trær som medfører omfattende skogsdød. I denne sammenheng er særlig stor granbarkbille (*Ips typographus*) en trussel mot skogbruket. Noen av artene kan også skade trær ved å spre parasittiske sopper.

## Utbredelse
Gruppen forekommer i alle verdensdeler bortsett fra Antarktis (der det ikke finnes trær).

## Systematisk inndeling

* Vingede insekter 
** Orden **[[biller]]** (Coleoptera Linnaeus, 1758)
*** Underorden **[[Polyphaga]]** Emery, 1886
*** Gruppe Cucujiformia Lameere, 1938
**** Overfamilie **[[snute- og barkbiller]]** (Curculionoidea Latreille, 1802)
***** Familien **[[snutebiller]]** (Curculionidae Latreille, 1802)
****** Underfamilie **[[barkbiller]]** (Scolytinae Latreille, 1804)
******* delgruppe **Ipini** Latreille, 1807
******** slekten *[[Acanthotomicus]]* Blandford, 1894 - over 100 arter, tropisk
******** slekten *[[Dendrochilus]]* Schedl, 1963 - 3 arter, Afrika
******** slekten *[[Ips]]* DeGeer, 1775 - 37 arter, holarktisk,  i Norge:
********* *[[Ips acuminatus]]* (Gyllenhal, 1827)
********* *[[Ips amitinus]]* (Eichhoff, 1872) - funnet innført med tømmer
********* *[[Ips cembrae]]* (Heer, 1836) - kan tenkes innført med tømmer
********* dobbelttannet bakrkbille, *[[Ips duplicatus]]* (Sahlberg, 1836)
********* tolvtannet barkbille, *[[Ips sexdentatus]]* (Börner, 1776)
********* stor granbarkbille, *[[Ips typographus]]* (Linnaeus, 1758)
******** slekten *[[Mimiocurus]]* Schedl, 1957
******** slekten *[[Orthotomicus]]* Ferrari, 1867 - 9 arter, holarktisk, i Norge:
********* *[[Orthotomicus laricis]]* (Fabricius, 1792)
********* *[[Orthotomicus longicollis]]* (Gyllenhal, 1827)
********* rundtannet barkbille, *[[Orthotomicus proximus]]* (Eichhoff, 1868)
********* *[[Orthotomicus suturalis]]* (Gyllenhal, 1827)
******** slekten *[[Pityogenes]]* Bedel, 1888 - 39 arter, holarktisk, i Norge:
********* totannet barkbille, *[[Pityogenes bidentatus]]* (Herbst, 1783)
********* sekstannet barkbille, *[[Pityogenes chalcographus]]* (Linnaues, 1761)
********* firtannet barkbille, *[[Pityogenes quadridens]]* (Hartig, 1834)
********* *[[Pityogenes trepanatus]]* (Nördlinger, 1848)
******** slekten *[[Pityokteines]]* Fuchs, 1911 - 11 arter, holarktisk, én art i Nord-Europa, ikke i Norge

## Referanser




## Eksterne lenker
* bugguide.net - bildedatabase over nordamerikanske insekter https://bugguide.net/node/view/355621
*